Oficiālais Vēstnesis L 265 , 12/09/1989 Lpp. 0024 - 0029

Speciālizdevums somu valodā: Nodaļa 13 Sējums 19 Lpp. 0086

Speciālizdevums zviedru valodā: Nodaļa 13 Sējums 19 Lpp. 0086



Komisijas Direktīva (1989. gada 1. augusts), ar ko tehnikas attīstībai pielāgo Padomes Direktīvu 77/538/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju pakaļējiem miglas lukturiem (89/518/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 87/403/EEK [2], un jo īpaši tās 11. pantu, ņemot vērā Padomes Direktīvu 77/538/EEK (1977. gada 28. jūnijs) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju pakaļējiem miglas lukturiem [3], kurā jaunākie grozījumi izdarīti ar Direktīvu 87/354/EEK [4], un jo īpaši tās 10. pantu, tā kā, ņemot vērā gūto pieredzi un pašreizējos jaunākos sasniegumus, tagad ir iespējams vienkāršot šādu lukturu EEK detaļas tipa apstiprinājuma zīmi, ja tos savieno, kombinē vai savstarpēji apvieno ar citiem lukturiem; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu tirdzniecībā mehānisko transportlīdzekļu nozarē, IR PIEŅĒMUSI ŠO DIREKTĪVU. 1. pants Ar šo Direktīvas 77/538/EEK 0 un II pielikumu groza saskaņā ar šīs direktīvas pielikumu. 2. pants No 1990. gada 1. janvāra dalībvalstis nedrīkst: a) - atteikt EEK tipa apstiprinājuma piešķiršanu, izsniegt Direktīvas 70/156/EEK 10. panta 1. punkta trešajā ievilkumā minēto dokumentu vai piešķirt valsts tipa apstiprinājumu kādam transportlīdzekļa tipam, vai - aizliegt transportlīdzekļu nodošanu ekspluatācijā pakaļējo miglas lukturu dēļ, ja tie atbilst šīs direktīvas noteikumiem; b) - atteikt EEK detaļas tipa apstiprinājuma vai valsts detaļas tipa apstiprinājuma piešķiršanu minētajiem pakaļējiem miglas lukturiem, ja tie atbilst šīs direktīvas noteikumiem, vai - aizliegt tādu pakaļējo miglas lukturu tirgū laišanu, uz kuriem ir EEK detaļas tipa apstiprinājuma zīme, kas izsniegta saskaņā ar šīs direktīvas noteikumiem. 3. pants Dalībvalstīs stājas spēkā noteikumi, kas vajadzīgi, lai ne vēlāk kā līdz 1989. gada 31. decembrim izpildītu šīs direktīvas prasības. Dalībvalstis par to tūlīt informē Komisiju. Noteikumos, ko pieņem saskaņā ar panta pirmo daļu, izdara skaidru atsauci uz šo direktīvu. 4. pants Šī direktīva ir adresēta dalībvalstīm. Briselē, 1989. gada 1. augustā Komisijas vārdā — priekšsēdētāja vietnieks Martin Bangemann [1] OV L 42, 23.2.1970., 1. lpp. [2] OV L 220, 8.8.1987., 44. lpp. [3] OV L 220, 29.8.1977., 60. lpp. [4] OV L 192, 11.7.1987., 43. lpp. -------------------------------------------------- PIELIKUMS 0 pielikumu groza šādi: Pielikuma 1. līdz 1.4. punktu aizstāj ar šādu 1. un 1.1. punktu – "1. DEFINĪCIJAS 1.1. Direktīvā 76/756/EEK noteiktās definīcijas, kurās definēts: - pakaļējais miglas lukturis, - lukturis, - gaismas avots attiecībā uz kvēlspuldzēm, - atsevišķi lukturi, - grupēti lukturi, - kombinēti lukturi, - savietoti lukturi, - ierīce, - signālluktura apgaismojošā virsma, izņemot atstarotāju, - redzamā virsma, - gaismu izstarojoša virsma, - pamatass, - atskaites centrs, - viens lukturis, piemēro šai direktīvai." Pielikuma 1.5. līdz 1.5.4. punkts numerācijas maiņas rezultātā kļūst par 1.2. līdz 1.2.4. punktu. Pielikuma 3.4. punktu aizstāj ar šādu punktu: "3.4. Luktura apgaismojošā virsma nepārsniedz 140 cm2." Pielikuma 6. punktā "2854 K" aizstāj ar "2856 K". Starptautiskās Apgaismojuma komisijas (International Commission on Illumination) nosaukuma saīsinājumam vācu valodas variantā jābūt – "CIE". II pielikumu groza šādi. Pielikuma 1.2.2. punktu aizstāj ar šādu punktu: "1.2.2. pietiekami sīki rasējumi, lai varētu identificēt tipu, un kuros ģeometriski parādīts novietojums, kādā ierīce ir jāuzstāda uz transportlīdzekļa, novērošanas ass, ko uzskata par atskaites asi testos (horizontālais leņķis H = 0°, vertikālais leņķis V = 0°), punkts, ko uzskata par atskaites centru minētajos testos, vertikālās un horizontālās tangences attiecībā pret apgaismojošo virsmu un to attālums no luktura atskaites centra." Pielikuma 3.3. punktā vārdu "zīme" aizstāj ar vārdu "numurs". Pielikuma 4.2. punktu aizstāj ar šādu punktu: "4.2. Šajā zīmē ir taisnstūris ar burtu "e", kam seko tādas dalībvalsts pazīšanas cipars vai burts, kura ir piešķīrusi tipa apstiprinājumu: 1 Vācijai, 2 Francijai, 3 Itālijai, 4 Nīderlandei, 6 Beļģijai, 9 Spānijai, 11 Apvienotajai Karalistei, 13 Luksemburgai, 18 Dānijai, 21 Portugālei, EL Grieķijai, IRL Īrijai. Tajā arī jāiekļauj EEK detaļas tipa apstiprinājuma numurs, kas atbilst tā EEK detaļas tipa apstiprinājuma numuram, kurš izsniegts attiecīgajam pakaļējo miglas lukturu tipam (skatīt I pielikumu), pirms kura ir divi skaitļi, kas norāda Padomes Direktīvas 77/538/EEK jaunākā nozīmīgākā tehniskā grozījuma kārtas numuru EEK detaļas tipa apstiprinājuma piešķiršanas dienā. Šīs direktīvas kārtas numurs ir "00"." Pielikuma 4.6. punktu groza šādi: "4.6. EEK detaļas tipa apstiprinājuma zīmes un papildu simbola paraugi ir norādīti 1. papildinājumā. Detaļas tipa apstiprinājuma numurus tomēr var saglabāt to sākotnējā paraugā saskaņā ar Direktīvas 77/538/EEK 1. papildinājumu, t.i., bez kārtas numura "00", ar noteikumu, ka netiek grozītas tehniskās prasības attiecībā uz pakaļējiem miglas lukturiem." Pielikuma 4.7. punktu groza šādi: "4.7. Ja saskaņā ar 3.3. punktu izsniedz vienotu EEK detaļas tipa apstiprinājuma numuru apgaismojuma un gaismas signālierīces tipam, kurā ietilpst pakaļējais miglas lukturis, kas ir savienots, kombinēts vai savstarpēji apvienots ar citiem lukturiem, var marķēt tikai ar vienu EEK detaļas tipa apstiprinājuma zīmi, kurā ir: - taisnstūris ar mazo burtu "e", kam seko tās dalībvalsts pazīšanas cipars vai burti, kura piešķīrusi tipa apstiprinājumu, - EEK detaļas tipa apstiprinājuma numurs un, ja vajag – atbilstīga bulta." Aiz 4.7. punkta pievieno šādus jaunus punktus: "4.7.1. Šo EEK detaļas tipa apstiprinājuma zīmi var novietot jebkurā vietā uz lukturiem, kas ir savienoti, kombinēti vai savstarpēji apvienoti, ar noteikumu, ka: 4.7.1.1. tā ir redzama pēc lukturu uzstādīšanas; 4.7.1.2. nevienu savienoto, kombinēto vai savstarpēji apvienoto lukturu sastāvdaļu, kas izstaro gaismu, nevar noņemt, vienlaikus nenoņemot EEK detaļas tipa apstiprinājuma zīmi. 4.7.2. Katra luktura identifikācijas simbols, kas atbilst katrai direktīvai, saskaņā ar kuru ir piešķirts EEK detaļas tipa apstiprinājums, kā arī divi cipari, kas norāda iepriekšminētā 4.2. punkta trešajā ievilkumā minēto kārtas numuru, un, ja vajag, papildu burts "D" jānorāda: 4.7.2.1. vai nu uz atbilstīgās gaismu izstarojošās virsmas, 4.7.2.2. vai arī lukturu grupai, lai var skaidri identificēt katru no savienotajiem, kombinētajiem vai savstarpēji apvienotajiem lukturiem." Pielikuma 4.9. punktu aizstāj ar šādu punktu: "4.9. Tāda luktura, kas ir grupēts, kombinēts vai savietots ar citiem lukturiem, EEK detaļas tipa apstiprinājuma zīmes paraugi ir norādīti 2. papildinājumā." 1. papildinājumu groza šādi. Nosaukumā vārdu "paraugs" aizstāj ar vārdu "paraugi". Pirms EEK detaļas tipa apstiprinājuma zīmes parauga iestarpina vārdus "1. attēls". Aiz 1. attēla pievieno šādu 2. attēlu. +++++ TIFF +++++ Ierīce ar iepriekšminēto EEK detaļas tipa apstiprinājuma zīmi ir ierīce no pakaļējā (sānu) luktura un pakaļējā miglas luktura, kuram EEK tipa apstiprinājumu ir piešķīrusi Beļģija (e 6) ar numuru 00390. Bulta norāda pusi, kurā pakaļējā (sānu) luktura fotometriskie mērījumi ir spēkā līdz 80 °H." 2. papildinājumu aizstāj ar šādu papildinājumu: " 2. papildinājums GRUPĒTU, KOMBINĒTU VAI SAVIETOTU LUKTURU VIENKĀRŠOTAS MARĶĒŠANAS PARAUGI +++++ TIFF +++++ +++++ TIFF +++++ +++++ TIFF +++++ Piezīme. Iepriekšminētajos paraugos vertikālās un horizontālās līnijas attēlo luktura vispārējo formu un tās nav detaļas tipa apstiprinājuma zīmes daļa. Iepriekšminēto trīs EEK detaļas tipa apstiprinājuma zīmju paraugi, proti, A, B un C paraugi, nodrošina trīs iespējamās apgaismes ierīces marķēšanas alternatīvas, ja divi vai vairāk lukturi ir tajā pašā savienoto, kombinēto vai savstarpēji apvienoto lukturu grupā. Zīmes norāda, ka attiecīgās ierīces EEK tipa apstiprinājums ir piešķirts Nīderlandē (e 4) ar numuru 3333 un ierīcē ir: - IA klases atstarotājs, kam EEK tipa apstiprinājums ir piešķirts saskaņā ar Direktīvu 76/757/EEK, - 2.a kategorijas pakaļējais virzienrādītājs, kam EEK tipa apstiprinājums ir piešķirts saskaņā ar Direktīvu 76/759/EEK, - sarkans pakaļējais (sānu) lukturis (R), kam EEK tipa apstiprinājums ir piešķirts saskaņā ar Direktīvu 76/758/EEK, - pakaļējais miglas lukturis (F), kam EEK tipa apstiprinājums ir piešķirts saskaņā ar šo direktīvu, - atpakaļgaitas lukturis (AR), kam EEK tipa apstiprinājums ir piešķirts saskaņā ar Direktīvu 77/539/EEK, - stopsignāla lukturis (S1), kam EEK tipa apstiprinājums ir piešķirts saskaņā ar Direktīvu 76/758/EEK. " --------------------------------------------------